**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԶՈՐՔԵՐԻ ՀՐԱՄԱՆԱՏԱՐ**

**ՈՍՏԻԿԱՆՈՒԹՅԱՆ ՊԵՏԻ ՏԵՂԱԿԱԼ**

|  |
| --- |
| 0054 ք. Երևան, Դավթաշեն 2-րդ թաղամաս, 62/26, ընդունարան 370-298, քարտուղարություն 374-001, ֆաքս 370-296 |

№ \_\_\_\_\_\_\_\_\_ «\_\_\_\_\_»\_\_\_\_\_\_\_\_\_\_\_\_\_\_\_\_\_ 2021թ

.

***Վոլտ 1999 ՍՊԸ-ի տնօրեն Վ. Ենգոյանին***

***ՀՎՀՀ (01018966)***

***ք.Երևան, Ավան, Թումանյան 12/2***

***էլ. հասցե՝ volt1999llc@gmail.com***

**ԾԱՆՈՒՑՈՒՄ**

**Պայմանագիրը մասնակի միակողմանի լուծելու մասին**

ՀՀ ոստիկանության զորքերի և «ՎՈԼՏ 1999» ՍՊԸ-ի միջև 26.05.2021թ.-ին կնքված թիվ «ՀՀ ՈԶ ԳՀԱՊՁԲ-21/7/Բ/7/ԿՇԾ-46» ծածկագրով ավտոպահեստամասերի գնման պայմանագրի (այսուհետ՝ Պայմանագիր) շրջանակներում «ՎՈԼՏ 1999» ՍՊԸ-ի կողմից մատակարարման ժամկետները խախտվել են 23 աշխատանքային օրով, նաև ըստ Տեխնիկակական բնութագիր-գնման ժամանակացույց-ի՝ 5-րդ չափաբաժնով նախատեսված Հաղորդալար ալյումինե ապրանքատեսակը մատակարարվել է տեխնիկակական բնութագրի պահանջներին անհամապատասխան:

Համաձայն Պայմանագրի 6.3-րդ կետի՝ Պատվիրատուն իրավունք ունի միակողմանի լուծել Պայմանագիրը, եթե Մատակարարը էականորեն խախտել է Պայմանագիրը, ընդ որում Պայմանագրի նույն կետի «բ» ենթակետի համաձայն՝ Պայմանագիրը համարվում է էականորեն խախտված, եթե ապրանքի մատակարարման ժամկետները խախտվել են 15 օրից ավելի:

Ելնելով վերոգրյալից և հիմք ընդունելով ՀՀ կառավարության 2017թ-ի մայիսի 4-ի N 526-Ն որոշման N 1 հավելվածի 33-րդ կետի 16-րդ ենթակետը և Պայմանագրի 8.9-րդ կետը՝ ՀՀ ոստիկանության զորքերը 2021թ-ի օգոստոսի 25-ին միակողմանի լուծում է ՀՀ ոստիկանության զորքերի և «ՎՈԼՏ 1999» ՍՊԸ-ի -ի միջև 26.05.2021թ.-ին կնքված թիվ «ՀՀ ՈԶ ԳՀԱՊՁԲ-21/7/Բ/7/ԿՇԾ-46» ծածկագրով Պայմանագիրը (Համաձայնագիր N 1):

Միաժամանակ տեղեկացնում ենք, որ Պայմանագիրը կհամարվի միակողմանի լուծված՝ սույն ծանուցումը Պատվիրատուի կողմից տեղեկագրում հրապարակվելու հաջորդ օրվանից:

«ՎՈԼՏ 1999» ՍՊԸ-ին «Գնումների մասին» ՀՀ օրենքի 6-րդ հոդվածի համաձայն՝ գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով ընկերության տվյալները ներկայացվելու է լիազոր պետական մարմին:

Մատակարարի կողմից Պայմանագրի շրջանակում ներկայացված տուժանքի համաձայնագիրը և Պայմանագրին կից ներկայացված վճարման պահանջագիրը, սահմանված կարգով, կներկայացվի «Արդշինբանկ» ՓԲ ընկերություն՝ տուժանքի համաձայնագրով սահմանված գումարը՝ 4373.7 (չորս հազար երեք հարյուր յոթանասուներեք) ՀՀ դրամ, ՀՀ ՖՆ աշխատակազմի գործառնական վարչության N 900005000758 հաշվեհամարին փոխանցելու նպատակով:

*Հարգանքով՝*

***Գնդապետ Հ. Բաբայան***



*Կատարող` Լ. Աբրահամյան*

*Հեռ. (010) 37-40-14*